Ahmad Zulqarnain Onn

Ahmad Zulqarnain Onn (lahir 30 Julai 1972) merupakan ahli korporat yang berpengalaman luas dan telah memegang beberapa jawatan penting dalam institusi seperti Danajamin Nasional Berhad (telah bergabung dengan Bank Pembangunan Malaysia) sebagai Ketua Pegawai Eksekutif, dan Khazanah Nasional Berhad sebagai Timbalan Pengarah Urusan, Presiden dan Ketua Eksekutif Kumpulan Permodalan Nasional Berhad sebelum dilantik sebagai Ketua Pegawai Eksekutif Kumpulan Wang Simpanan Pekerja berkuatkuasa 19 Februari 2024.Ahmad Zulqarnain Onn Dilantik Sebagai Ketua Pegawai Eksekutif KWSP Yang Baharu Laman Web Rasmi KWSP. Dicapai pada 3 Februari 2024.

 Kehidupan awal 
Beliau dilahirkan di Petaling Jaya dan mendapat pendidikan awal di Sekolah Menengah Kebangsaan Bukit Bintang, dan melanjutkan pendidikan di Kolej Melayu Kuala Kangsar, Perak. Beliau kemudian melanjutkan pengajian dan meraih Ijazah Sarjana Muda Ekonomi dari Universiti Harvard.

 Kerjaya 
Selepas menamatkan pengajiannya, Ahmad Zulqarnain Onn memulakan kerjaya di SBC Warburg (kini UBS) dari 1996 hingga 1998. Beliau kemudian menyertai Pengurusan Danaharta Nasional Berhad pada tahun 1999, sebelum berpindah ke CIMB pada tahun 2000. Dari tahun 2001 hingga 2008, beliau berada di Symphony Life (sebelumnya dikenali sebagai Bolton Berhad). Beliau memegang jawatan Ketua Pegawai Eksekutif Danajamin Nasional Berhad dari Mei 2009 hingga April 2014.

Pada Mei 2014, beliau menyertai Khazanah Nasional Berhad sebagai Pengarah Eksekutif, Pelaburan yang bertanggungjawab atas pelaburan Khazanah di Indonesia, wilayah ASEAN dan sektor Kumpulan Institusi Kewangan. Beliau juga merupakan Ketua, Unit Pengurusan Strategik di Khazanah dan kemudiannya dilantik sebagai Timbalan Pengarah Urusan pada tahun 2018. Pada Julai 2020, beliau dilantik sebagai Presiden dan Ketua Eksekutif Kumpulan Permodalan Nasional BerhadAhmad Zulqarnain Onn dilantik Presiden & Ketua Eksekutif Kumpulan PNB Astro Awani. Dicapai pada 3 Februari 2024.. Kini, beliau memegang tanggungjawab sebagai Ketua Pegawai Eksekutif di Kumpulan Wang Simpanan Pekerja.Ahmad Zulqarnain Onn Dilantik Sebagai Ketua Pegawai Eksekutif KWSP Yang Baharu Laman Web Rasmi KWSP. Dicapai pada 3 Februari 2024.

 Lihat juga 

 Kumpulan Wang Simpanan Pekerja
 Permodalan Nasional Berhad
 Khazanah Nasional Berhad
 Bank Pembangunan Malaysia

 Rujukan 

Kategori:Malaysian chief executives
Kategori:Malaysian businesspeople
Kategori:People from Petaling Jaya
Kategori:Malaysian Muslims
Kategori:Malaysian people of Malay descent
Kategori:Living people
Kategori:1972 births